**Årsmelding M.H. Narvik 2021/22**

Siden sist årsmøte har vi gjennomført 4 styremøter + 1 avlyst grunnet for lavt oppmøte.

Vi har behandlet 18 saker.

Det er også gjennomført et kurs i styrearbeid v/Stig Moe fra Bikuben kurssenter.

Vi har vært på utkikk etter nye lokaler og endte opp på Røde Kors huset, hvor vi har fått en grei leieavtale og hvor vi trives.

Den 19/11 var Wenche og Ruth i møte med lokalavisa Fremover hvor vi fikk en omtale om re oppstarten av laget, i avisa.

Unni og Ruth var etter invitasjon i Sparebanken Narvik og fortalte om våre planer. Der fikk vi overrakt en sjekk på kr. 50.000,- som skal gå til aktiviteter i laget.

Vi har også fått kr. 5000,- fra Losje nr. 8. Midnatsol.

Det skulle vært gjennomført julebord med julemat og underholdning for medlemmer og andre interesserte (dette for å prøve å verve flere medlemmer) den 9/12-21. Det var 20 påmeldte til dette arrangementet.

Så kom det innstramminger for å begrense covid smitten, så vi så oss nødt til å avlyse arrangementet. Veldig synd da dette skulle være starten på aktiviteter i laget. Men vi planlegger å gjennomføre noe alla dette, etter gjennomført årsmøte i år.

Unni og Ruth skulle delta på et konflikthåndteringskurs i regi av Fylkesstyret, dette ble også avlyst pga. Covid 19.

Det er opprettet ei styregruppe på Facebook hvor vi kan konversere mellom styremøtene og også ei åpen side der.

Ruth har sittet som brukermedvirker i Facht, NUN og NAV. Hun er styremedlem i Bikuben og FFO Narvik.

Hun deltok på årsmøtet til Mental Helse Nordland, der hun også er nestleder.

Narvik 27/2-2022

Ruth Pedersen

 Leder i M.H. Narvik

 Ruth Pedersen Wenche Jørgensen

 Leder Nestleder

 Terje Storjord Bjørg Hansen

 Kasserer Sekretær

 Eva Bruvold Steivor Moan

 Styremedlem Styremedlem